text: [{"text_idx": "#000003", "text": "Bekalan beras tempatan dijangka meningkat akhir tahun"}, {"text_idx": "#000004", "text": "Kerajaan turut mengambil beberapa inisiatif untuk meningkatkan pengeluaran beras tempatan, antaranya sawah berskala besar dan empat langkah intervensi mengawal selia bekalan beras serta padi."}, {"text_idx": "#000005", "text": "KUALA LUMPUR: Bekalan beras putih tempatan dijangka meningkat sebanyak 450,000 tan metrik menjelang akhir tahun ini, menurut Kementerian Pertanian dan Keterjaminan Makanan (KPKM)."}, {"text_idx": "#000007", "text": "Selain itu, katanya, kementerian turut memperkenalkan beberapa inisiatif untuk meningkatkan pengeluaran beras tempatan, antaranya sawah berskala besar dan empat langkah intervensi mengawal selia bekalan beras serta padi."}, {"text_idx": "#000008", "text": "Antara empat langkah itu ialah mengadakan rundingan dengan 157 kilang komersial dengan menyerahkan 20% pengeluaran padi untuk diurus dan diedarkan kerajaan."}, {"text_idx": "#000009", "text": "\u201cCara pengedaran kita gunakan syarikat pemborong besar, kita buat padanan dengan hypermarket (pasar raya besar) dan kita telah membuat sesi libat urus dengan hypermarket untuk menentukan harga mereka boleh jual."}, {"text_idx": "#000010", "text": "\u201cDi luar hypermarket, kami melantik 103 pemborong untuk mereka guna jenama sendiri dan edar di kawasan berdekatan seperti luar bandar dan sebagainya,\u201d katanya dalam program Reaksi bertajuk \u201cStatus Semasa Beras Negara\u201d terbitan Bernama Radio."}, {"text_idx": "#000011", "text": "Azman berkata, KPKM juga menggunakan platform agensinya seperti Lembaga Pertubuhan Peladang (LPP) yang mempunyai 1,400 cawangan dan Lembaga Pemasaran Pertanian Persekutuan (Fama) dengan lebih kurang 35 cawangan di seluruh negara untuk mengedar beras tempatan kepada rakyat."}, {"text_idx": "#000012", "text": "\u201cKita juga mengadakan sesi libat urus dengan persatuan peniaga kerana kebanyakan mereka memborong beras tempatan kerana kos rendah."}, {"text_idx": "#000013", "text": "\u201cJadi, kita beri pilihan mungkin boleh guna beras import dengan menawarkan harga berpatutan bagi beras putih import supaya mereka tidak bersaing dengan rakyat membeli beras tempatan dan kebanyakan mereka bersetuju.\u201d"}, {"text_idx": "#000015", "text": "Semalam, Menteri Pertanian dan Keterjaminan Makanan, Mohammad Sabu, berkata stok bekalan beras negara mencukupi untuk menampung keperluan domestik bagi tempoh empat hingga lima bulan ini dan belum ada keperluan kecemasan menggunakan stok penimbal."}, {"text_idx": "#000017", "text": "Kad ID khas beli minyak masak peket diperkenal tahun depan"}, {"text_idx": "#000018", "text": "Murid 11 tahun maut ditimpa palang gol ketika aktiviti kokurikulum"}, {"text_idx": "#000021", "text": "Stesen isian semula dan bas awam hidrogen pertama di Semenanjung bakal beroperasi tahun depan"}, {"text_idx": "#000023", "text": "Prospek ekonomi Malaysia dijangka kekal menyederhana"}, {"text_idx": "#000027", "text": "Selangor tubuh kawal selia padi dan beras atasi masalah bekalan"}, {"text_idx": "#000028", "text": "Sanggup beratur lebih sejam beli 10 kg beras tempatan"}]